### Resumé

Der bliver hvert år udarbejdet en årsberetning over magtanvendelser på [adresse] område. Årsberetningen forelægges Voksenudvalget og Byrådet. Det politiske niveau får hermed mulighed for at følge udviklingen i anvendelsen af magtanvendelser med henblik på at vurdere behovet for opfølgning på området.

I sagen forelægges Voksenudvalget årsberetning om anvendt magt og andre indgreb i selvbestemmelsesretten på [adresse] driftsområde i 2024.

### Sagsfremstilling

Hvert år udarbejdes en årsberetning over magtanvendelser på [adresse] område. Årsberetningen forelægges Voksenudvalget og Byrådet, så der er mulighed for at følge udviklingen i anvendelsen af magtanvendelser med henblik på at vurdere behovet for opfølgning på området.

Betingelserne for at anvende magt eller andre indgreb i en borgers selvbestemmelsesret er beskrevet i Servicelovens kapitel 24 til kapitel Lona Christensen.

Heri fremgår det, at der kan iværksættes bestemte foranstaltninger over for borgere mod deres vilje, når visse betingelser er opfyldt.

Kommunen skal følge udviklingen i anvendelsen af magt og andre indgreb i selvbestemmelsesretten med henblik på at vurdere behovet for opfølgning og forelægge en årlig beretning for Byrådet i henhold til § 17 i bekendtgørelsen om magtanvendelse.

I Vejle Kommune er antallet af magtanvendelser faldet fra 2023 til 2024. Samlet i 2024 har der været 53 indberetninger, hvor der i 2023 var 58 indberetninger.

Der ses også et fald i antallet af magtanvendelser ved borgere fra Vejle, som bor på tilbud i andre kommuner. Her har der samlet været 24 indberetninger i 2024, hvor der i 2023 var 35 indberetninger.

Der er i 2024 i alt registreret 77 indberetninger fordelt på 28 borgere på tilbud i Vejle Kommune eller borgere, der er tilknyttet et tilbud i en anden kommune.

### Sagens videre forløb

Sagen videresendes til Byrådet til orientering 27. august 2025

### Deltager i sagens behandling

Velfærdsdirektør Conny Kristoffersen fremlægger sagen.

### Historik

#### Velfærdsdirektøren indstiller, den 11. august 2025, punkt 67:

at Voksenudvalget tager orienteringen til efterretning

at sagen videresendes til Byrådet til orientering

#### Beslutning fra Voksenudvalget, den 11. august 2025, punkt 67:

Taget til efterretning og sagen sendes videre til Byrådets orientering

##### Fraværende:

Stefan Møller

### Beslutning

Orienteringen taget til efterretning.

Fraværende: Marius Laursen, i stedet mødte Magnus Andreasen.

Fraværende: Sanne Jeppesen.